Diari Oficial de la Generalitat Valenciana


Sumari del DOGV 9811, del 18-03-2024 (2024/2347)

Extracte de la Resolució d'11 de març de 2024, de la rectora de la Universitat d'Alacant, per la qual es convoquen a les ajudes a la mobilitat Erasmus + Ka131 Pràctiques, per a estudiants de doctorat de la Universitat d'Alacant curs 2023-2024.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9811

Data del DOGV
:   18-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2347


Data del document
:   11-03-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució d'11 de març de 2024, de la rectora de la Universitat d'Alacant, per la qual es convoquen a les ajudes a la mobilitat Erasmus + Ka131 Pràctiques, per a estudiants de doctorat de la Universitat d'Alacant curs 2023-2024. [2024/2347]  
BDNS (identif.): 749039  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/749039)  
  
Primer. Beneficiaris  
Podran sol·licitar la condició de beneficiari i obtindre aquesta ajuda l'alumnat que:  
· Estiga matriculat en el curs 2023-24 en un programa de doctorat de la UA i continue matriculat en el curs 2024-25 si l'estada es desenvoluparà a partir de l'1 d'octubre de 2024. Si després de l'assignació de les ajudes la persona beneficiària haguera sol·licitat l'expedició del títol de doctor/a, se li tindrà per desistit de la convocatòria. No es podrà dur a terme l'estada una vegada obtingut el títol de doctor/a.  
  
· Posseïsca la nacionalitat d'un país participant en el programa «Erasmus+» o de tercers països, i en aquest cas haurà d'acreditar que està en possessió d'un permís vàlid per a residir a Espanya durant el període de realització de la mobilitat.  
· Els requisits anteriors han de complir, tant en el moment de la sol·licitud, com durant el període de realització de la mobilitat.  
· No haja realitzat prèviament en el mateix cicle d'estudis més de deu de mesos de mobilitat Erasmus en qualsevol de les seues modalitats (LLP-Erasmus, Erasmus Mundus, Erasmus+). El màxim de mobilitat Erasmus permesa és de dotze mesos i una mobilitat de pràctiques ha de tindre com a mínim una duració de dos mesos.  
· Aportació l'acceptació d'una entitat d'acolliment que complisca els requisits per a acollir la seua estada de formació pràctica orientada a la investigació i amb el vistiplau del director o la directora de la seua tesi (veure formulari en la pàgina web de la convocatòria).  
· No siga beneficiari d'ajudes concedides per a realitzar pràctiques a l'estranger a través de qualsevol altra convocatòria de la Universitat d'Alacant o de campus Iberus per a la mateixa estada.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, d'ajudes per a la mobilitat d'estudiants de Doctorat per a la realització d'estades per a formació pràctica orientada a la investigació en entitats col·laboradores situades en els estats membres de la UE i tercers països que participen en el finançament de fons de política interior (KA131-HED) durant els cursos 2023-24 i 2024-25.  
  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 13 de març de 2024, en l'url següent:  
https://www.boua.ua.es/acuerdos/descargaracuerdo/49336  
  
Quart. Quantia  
La dotació de les ajudes és d'un màxim de 64.000 euros.  
Es concedirà un màxim de 20 ajudes, amb una duració màxima de sis mesos i mínima de dos mesos. Aquestes ajudes estaran constituïdes per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri de Ciència, Innovació i Universitats, i de fons propis de la UA. La quantia total depén de la consignació pressupostària d'aquests organismes.  
Per a la quantia de la beca Erasmus +, el programa «Erasmus +» ha establit tres grups de països amb tres quanties diferents segons el nivell de vida dels diferents països de destinació:   
Grup 1: Dinamarca, Finlàndia, Irlanda, Islàndia, Liechtenstein, Luxemburg, Noruega i Suècia amb 500 €/mes.  
Grup 2: Alemanya, Àustria, Bèlgica, Xipre, França, Grècia, Itàlia, Malta, els Països Baixos i Portugal, amb 450 €/mes.  
Grup 3: Bulgària, Txèquia, Croàcia, Eslovàquia, Eslovènia, Estònia, Hongria, Macedònia del Nord, Letònia, Lituània, Polònia, Romania, Sèrbia i Turquia, amb 400 €/mes.  
Quantia de l'ajuda complementària de la UA: l'Escola Internacional de Doctorat de la UA aportarà una quantitat complementària a l'ajuda Erasmus de 200 € per cada mes d'estada amb un màxim de sis mesos.  
  
Les persones beneficiàries d'una beca del MEC durant el curs immediatament anterior, rebran 250 € addicionals de fons Erasmus per cada mes complet d'estada (d'un màxim de sis mesos).  
L'ajuda Erasmus assignada s'abonarà en un pagament avançat del 80% després de la recepció de la confirmació d'inici de l'estada signada i segellada per l'entitat d'acolliment (document que facilitarà la Unitat de Pràctiques), i el 20% restant s'abonarà en finalitzar l'estada de pràctiques i comprovat que la persona beneficiària ha enviat la documentació requerida per a tancar l'estada.  
L'ajuda UA assignada es distribuirà en pagaments mensuals.  
En compliment del que es disposa en la disposició addicional 52a del text refós de la Llei general de la seguretat social sobre inclusió en el sistema de Seguretat Social d'alumnes que realitzen pràctiques formatives o acadèmiques externes en programes de formació, amb vigència des de l'1 de gener de 2024, l'estudiantat beneficiari d'aquestes ajudes estarà inclòs en la Seguretat Social en el compte de cotització de pràctiques formatives remunerades. La Universitat d'Alacant assumeix l'obligació d'afiliació i de cotització d'aquest alumnat durant l'estada formativa.  
Es reservarà un 3% del total de les ajudes disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes ajudes, s'acumularan a les ajudes del torn general. En el cas de persones amb diversitat funcional, que acrediten un grau de discapacitat igual o superior al 33%, percebran a més el finançament addicional constituït per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri de Ciència, Innovació i Universitats. Imports i despeses subvencionables es recolliran en el punt de Suport a la inclusió de la resolució del SEPIE per a la convocatòria 2023.  
En el cas de desplaçament ecològic en un mitjà de transport sostenible al país de realització de les pràctiques, les persones beneficiàries rebran el finançament addicional que determine la resolució del SEPIE per a la convocatòria 2023, aportant la justificació oportuna i declaració responsable.  
  
Cinqué. Termini de presentació de sol·licituds:  
Hi haurà diversos terminis per a sol·licitar l'ajuda:  
Primer termini entre el 15 de març i el 31 de març de 2024.  
Segon termini entre l'1 i el 15 de maig de 2024.  
Tercer termini entre l'1 i el 15 de juliol de 2024.  
Quart termini entre l'1 i el 15 d'octubre de 2024.  
Cinqué termini entre el 15 i el 31 de gener de 2025.  
Aquesta convocatòria es publicarà en BOUA amb caràcter informatiu.  
  
Sisé. Altres dades:  
Criteris d'adjudicació  
L'assignació d'ajudes es realitzarà seguint les següents fases:  
Fase 1. Admissió: verificació de requisits  
Fase 2. Assignació: criteris d'ordenació de les sol·licituds admeses:  
  
- Premi extraordinari de grau o de màster: 0,5 per premi (màxim d'1 punt)  
- Estudiants a partir del tercer curs del programa de doctorat: 0,5 punts.  
- Nota mitjana de l'expedient de la titulació amb la qual es va accedir al programa de doctorat: fins a 1 punt. El càlcul es realitzarà multiplicant la nota mitjana per 0.1. Si el sol·licitant va accedir al doctorat a través de les titulacions de grau i màster, es calcularà la nota mitjana conjunta, aplicant la fórmula: (X1C1)+(X2C2)/(C1+C2), on X1 i X2 representen les notes mitjanes obtingudes en els títols de grau i màster respectivament; i C1 i C2 representen el nombre de crèdits cursats en cadascuna de les respectives titulacions. En el cas que el sol·licitant haja accedit al doctorat a través dels títols de llicenciat, enginyer o arquitecte, es tindrà en compte la nota mitjana d'aquesta titulació.  
- No haver sigut beneficiari/beneficiària d'una beca Erasmus Pràctiques en convocatòries anteriors: 1 punt.  
La UA podrà no admetre una estada si considera que el projecte formatiu investigador no està prou desenvolupat o no aconsegueix la qualitat necessària. En qualsevol cas, el vistiplau del director o de la directora de la tesi serà requisit necessari.  
Les estades de formació pràctica podran començar amb caràcter general una vegada publicada la resolució definitiva amb l'assignació d'ajudes de cada període de sol·licitud i sempre que conste en la unitat de Pràctiques del Servei d'Alumnat la documentació necessària: conveni de subvenció i acord d'aprenentatge Erasmus degudament signats; la fitxa d'alta de tercers i documentació requerida per a tramitar els pagaments de les ajudes i complir amb les obligacions relatives a la Seguretat Social.  
  
La data límit per a acabar les estades becades en aquesta convocatòria serà el 30 de juny de 2025.  
  
Alacant, 11 de març de 2024. La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.